ສະຫະລັດຈະຟ້ອງ ທະນາຄານຈຳນວນນຶ່ງ ທີ່ໃຫ້ເງິນກູ້ຢືມຊື້ເຮືອນ
ທະນາຄານທີ່ສຳຄັນໆຈຳນວນນຶ່ງ ປະເຊີນກັບການຖືກຟ້ອງ ກ່ຽວກັບຫຼັກຊັບ ທີ່ຄໍ້າປະກັນ ດ້ວຍການໃຫ້ເງິນກູ້ຢືມຊື້ເຮືອນ
ໜັງສືພິມສະບັບນຶ່ງຂອງສະຫະລັດ ລາຍງານວ່າ ລັດຖະບານກາງຂອງສະຫະລັດມີກຳນົດທີ່ ຈະຍື່ນສຳນວນຟ້ອງຕໍ່ສະຖາບັນການເງິນຂະໜາດໃຫຍ່ຫຼາຍກວ່າ 12 ສະຖາບັນ ທີ່ໄດ້ບິດ ເບືອນກ່ຽວກັບຄຸນນະພາບຂອງຫຼັກຊັບ ທີ່ໄດ້ຮັບການໜຸນຫຼັງໂດຍການໃຫ້ເງິນກູ້ຢືມໃນການ ຊື້ເຮືອນຫຼື Mortgage ທີ່ມີບົດບາດອັນສຳຄັນໃນວິກິດການດ້ານການເງິນປີ 2008 ນັ້ນ ໜັງສືພິມ New York Times ລາຍງານວ່າ ອົງການຄຸ້ມດ້ານການເງິນສຳລັບຊື້ບ້ານເຮືອນ ຂອງລັດຖະບານກາງສະຫະລັດ ພວມດຳເນີນມາດຕະການຕໍ່ທະນາຄານ Bank of Ame- rica, JPMorgan Chase, Goldman Sachs ແລະທະນາຄານອື່ນໆອີກ ທະນາຄານເຫຼົ່ານີ້ໄດ້ນຳເອົາເງິນທີ່ໃຫ້ການກູ້ຢືມໃນການຊື້ເຮືອນມາໂຮມເຂົ້າກັນແລ້ວກໍຂາຍ ໃຫ້ແກ່ພວກນັກລົງທຶນ ຮວມທັງບັນດາບໍລິສັດໃຫ້ເງິນກູ້ຢືມໃນການຊື້ເຮືອນທີ່ໄດ້ຮັບການສະ ໜັບສະໜຸນຂອງລັດຖະບານກາງສະຫະລັດ Fannie Mae ແລະ Freddie Mac ໃນລະ ຫວ່າງທີ່ເກີດຟອງສະບູກ່ຽວກັບລາຄາເຮືອນນັ້ນ ໜັງສືພິມຂອງສະຫະລັດສະບັບນີ້ເວົ້າວ່າ ອົງການຄຸ້ມດ້ານການເງິນສຳລັບຊື້ບ້ານເຮືອນຂອງ ລັດຖະບານກາງສະຫະລັດ ຈະໂຕ້ແຍ້ງວ່າ ທະຫານນາຄານເຫຼົ່ານີ້ ບໍ່ມີຫຼັກຖານພຽງພໍທີ່ສະ ໜັບສະໜຸນພວກເຈົ້າຂອງເຮືອນ ໄດ້ເພີ່ມ ຫຼືມີການປ່ຽນແປງລາຍໄດ້ ເວລາພວກເຈົ້າຂອງ ເຮືອນເຫຼົ່ານີ້ບໍ່ສາມາດຈ່າຍເງິນກູ້ຢືມຄ່າເຮືອນໄດ້ຫຼັກຊັບກໍຕົກລາຄາ ບໍລິສັດ Fannie Mae ແລະ Freddie Mac ໄດ້ລຸນທຶນກ່ຽວກັບຫຼັກຊັບຮວມກັນແລ້ວຕົກ ເປັນເງິນຫຼາຍກວ່າ 30 ພັນລ້ານໂດລາ ໜັງສືພິມ New York Times ລາຍງານວ່າອົງ ການຄຸ້ມດ້ານການເງິນສຳລັບຊື້ບ້ານເຮືອນຂອງລັດຖະບານກາງສະຫະລັດພວມຊອກຫາຊ່ອງ ທາງໃຫ້ທະນາຄານເຫຼົ່ານີ້ໃຊ້ໜີ້ໃນການລຸບທຶນນັ້ນ ຄືນໃຫ້ລັດຖະບານ